Una divertida globotà omplirà la Plaça de la Casa de Cultura d’ambient faller
2025-07-24

L’equip de Biblioteques Municipals de Burjassot vol que els seus petits usuaris comencen a celebrar la setmana fallera de la manera més divertida possible.

Per a això, el dimecres 9 de març a les 18 hores, tenen una cita en la Plaça de la Casa de Cultura que acollirà una sorollosa i divertida globotà que servirà per a celebrar les festes amb els usuaris i les usuàries de la Biblioteca Infantil i que serà el preludi de l’inici de la festa fallera en el municipi amb la plantà dels monuments el 15 de març en totes les comissions falleres.

L’equip de Biblioteques anima a grans i menuts a participar en aquesta divertida activitat en la qual, una vegada més, els usuaris de la Biblioteca Infantil i les seues famílies seran els protagonistes absoluts ja que ells mateixos explotaran les desenes de globus penjats en la Plaça.